**Zmena v poskytovaní dotácií na stravu od 1.1.2023 v zmysle informácie z ÚPSVaR**

Dňa 06.12.2022 bol na rokovaní Národnej rady SR schválený návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony (ďalej len „novela zákona o dani z príjmov“).

***V zmysle schváleného návrhu novely zákona o dani z príjmov od 01.01.2023 v prípade detí, ktorým je poskytovaná dotácia na stravu podľa § 4 ods. 3 písm. c) zákona o dotáciách, dôjde k zmene pri poskytovaní dotácií na stravu pri deťoch v ZŠ, ktoré dovŕšili 15 rokov veku, nakoľko tieto už nebudú mať nárok na dotáciu na stravu, ak si rodič na dieťa uplatní daňový bonus.***

***Vzhľadom na uvedené deťom, ktoré dovŕšili 15 rokov veku už nebude možné poskytnúť dotáciu na stravu bez predloženia čestného vyhlásenia o neuplatnení si daňového bonusu.***

**Nárok na dotáciu na stravu (Zákon č. 544/2010 Z. z.) od 1.1.2023 majú:**

* deti, ktoré žijú v domácnosti, ktorej sa poskytuje hmotná núdza

(*do 22.12.2022 predložiť vedúcej ŠJ rozhodnutie ÚPSVaR o poberaní HN)*

* deti, ktoré žijú v domácnosti, ktorej príjem je najviac vo výške životného minima (*oprávnenosť poberania ŽM  predložiť vedúcej ŠJ do 22.12.2022)*
* deti, ktorých rodičia si neuplatnili **daňový bonus** (*Čestné prehlásenie o neuplatnení si daňového bonusu predložiť vedúcej ŠJ do 22.12.2022*)
* deti, ktoré dovŕšili vek 15 rokov a sú ešte žiakmi základnej školy(***Čestné prehlásenie o neuplatnení si daňového bonusu predložiť vedúcej ŠJ do 22.12.2022****)*

***Podľa  zákona má  dieťa nárok na stravu za poplatok znížený  o  dotáciu  na podporu  stravovacích návykov dieťaťa v sume 1,30 EUR za každý deň, kedy sa dieťa zúčastnilo vyučovania a odobralo stravu. V zmysle uvedeného, zákonný zástupca dieťaťa berie na vedomie, že je povinný v prípade neúčasti svojho dieťaťa na vyučovaní ho zo stravy včas odhlásiť, alebo uhradiť plnú hodnotu obeda.***

V Dolných Orešanoch, 20.12.2022, Zuzana Křivánková, vedúca ŠJ